
2. Tekster med to temaer 


Dukanipåta 


2.1 Den første gruppen med femti tekster 


Pathamapannåsaka 


2.1.1 Kapitlet om handlinger og resultater 


Kammakaranavagga 


2.1.1.1 (2.1) Overtredelser 
Vajjasutta 


Slik har jeg hørt det: 

En gang var Mesteren i Anåthapindikas park Jetalunden i Savatthi. Der henvendte 
han seg til munkene og sa: 

*Munker!” 

*Ja, Mester,” svarte munkene. 

Mesteren sa: 

*Det finnes to overtredelser, munker. Hvilke to? Det er overtredelser som blir 
gjengjeldt her og nå, og det er overtredelser som blir gjengjeldt i et framtidig liv. 

Hvilke overtredelser er det som blir gjengjeldt her og nå, munker? 

Sett at en mann får se en tyv og forbryter som blir grepet av myndighetene og utsatt 
for mange forskjellige slags straff. Han blir pisket, slått med bambusstaver, de hogger en hånd 
eller en fot av ham, eller de hogger både hender og føtter av ham. De skjærer av ham et øre 
eller nesa, eller de skjærer både nese og ører av ham. De koker hjernen hans med en glødende 
jernkule, polerer skallen hans med sand, heller olje i munnen hans og tenner på den, smører 
hele kroppen hans inn med olje og tenner på, vikler oljekluter om handa hans og tenner på 
den som en fakkel, flår huden fra nakken og ned så den blir til et band som han blir hengt opp 
i, flår striper av huden hans og lager en drakt til ham av den, spidder ham på en jernpåle og 


steker ham levende, flår ham med dobbelte fiskekroker, skjærer små kjøttstykker ut av ham, 


slår ham med stokker og smører syre i sårene, stikker nåler i bakken gjennom ørene hans og 
slenger ham rundt, denger ham til hver knokkel i kroppen hans knekker, oversprøyter ham 
med glovarm olje, gir ham som mat til hunene, spidder ham levende på en stake og hogger 
hodet av ham. 

Den mannen som ser dette, tenker: 

"Hvis jeg begår slike overtredelser, kommer myndighetene til å gripe meg og straffe 
meg på samme måte.” 

Dermed avstår han fra å stjele andres eiendom, fordi han blir redd for gjengjeldelse 
her og nå. 

Hvilke overtredelser er det som blir gjengjeldt i et framtidig liv, munker? 

Sett at en mann tenker som så: 

*'Dårlige handlinger, dårlig tale og dårlige tanker gir vonde og smertefulle resultater i 
neste liv. Hvis jeg gjør noe slikt, kommer jeg ikke da til å havne i pinefulle tilstander i helvete 
etter døden, når kroppen går i oppløsning? 

Siden han er redd for gjengjeldelse i et framtidig liv, lar han være å utføre slike dårlige 
handlinger, si slike dårlige ting og tenke slike dårlige tanker. I stedet utvikler han gode 
handlinger, gode ord og gode tanker og oppfører seg godt. Dette er de to overtredelsene, 
munker. Derfor bør dere trene slik, munker: 

*Jeg vil passe meg for å begå overtredelser som blir gjengjeldt her og nå, og jeg vil 
passe meg for å begå overtredelser som blir gjengjeldt i et framtidig liv. Jeg vil være på vakt 
mot slike overtredelser, og jeg vil se farene ved dem.” 

Slik bør dere trene, så dere er på vakt mot overtredelser og ser farene ved dem. På den 


måten kan dere regne med å unngå alle overtredelser.” 


2.1.1.2 (2.2) Bestrebelser 
Padhånasutta 


*Det finnes to slags bestrebelser som er slitsomme å gjennomføre her i verden, munker. 
Hvilke to? Den ene er å bo hjemme som husherre og sørge for klær, mat, bolig, medisiner og 
alt annet som trengs. Den andre er å forlate hjemmet, gå ut i hjemløshet og slippe taket i alle 
involveringer. Disse to bestrebelsene er slitsomme å gjennomføre her i verden, munker. 

Den viktigste av disse to bestrebelsene er den som går ut på å slippe taket i alle 
involveringer. Derfor bør dere trene slik, munker: 

*Jeg vil bestrebe meg på å slippe taket i alle involveringer.” 


Slik bør dere trene, munker.” 


2.1.1.3 (2.3) Det som gir grunn til anger 


Tapaniyasutta 


*Det er to ting som gir grunn til anger, munker. Hvilke to? Sett at en person har handlet feil 
og ikke handlet riktig, talt feil og ikke talt riktig, tenkt feil og ikke tenkt riktig. Når han tenker 
på at han gjort alt feil og ingenting riktig, da gir det grunn til anger. Dette er de to tingene som 


gir grunn til anger, munker.” 


2.1.1.4 (2.4) Det som ikke gir grunn til anger 
Atapaniyasutta 


*Det er to ting som ikke gir grunn til anger, munker. Hvilke to? Sett at en person har handlet 
riktig og ikke handlet feil, talt riktig og ikke talt feil, tenkt riktig og ikke tenkt feil. Når han 
tenker på at han gjort alt riktig og ingenting feil, da gir det ingen grunn til anger. Dette er de 


to tingene som ikke gir grunn til anger, munker.” 


2.1.1.5 (2.5) Det han innså poenget ved 


Upafifiåtasutta 


*Jeg innså poenget ved to ting, munker: Å ikke si seg tilfreds med sunne sinnstilstander, og 
ikke å vike tilbake for en hardere innsats. Jeg trente hardt og energisk, munker, og jeg tenkte 
som så: 

*Om det så bare skulle bli skinn og bein igjen av meg, om så kropp, kjøtt og blod 
skulle tørke inn på meg, vil jeg ikke gi opp den iherdige treningen før jeg har oppnådd det 
som det er mulig å oppnå med mannsmot, mannskraft og mandig innsatsvilje!” 

Ved hjelp av slik iherdig trening oppnådde jeg full oppvåkning og en makeløs frihet 
fra alle bindinger, munker. Dere bør også trene hardt og energisk og tenke som så, munker: 

*Om det så bare skulle bli skinn og bein igjen av meg, om så kropp, kjøtt og blod 
skulle tørke inn på meg, vil jeg ikke gi opp den iherdige treningen før jeg har oppnådd det 
som det er mulig å oppnå med mannsmot, mannskraft og mandig innsatsvilje!” 

Da vil dere snart ha fullført den høyere trening, munker, den som unge menn av god 
familie med rette forlater hjemmet og går ut i hjemløsheten for. Da vil dere selv innse og 
erkjenne direkte her og nå, og dere vil gå inn på erkjennelsen og leve i den. Derfor bør dere 
trene slik, munker: 

*Om det så bare skulle bli skinn og bein igjen av meg, om så kropp, kjøtt og blod 
skulle tørke inn på meg, vil jeg ikke gi opp den iherdige treningen før jeg har oppnådd det 


som det er mulig å oppnå med mannsmot, mannskraft og mandig innsatsvilje!” 


2.1.1.6 (2.6) Bindinger 


Samyojanasutta 


*Dere bør kjenne to holdninger, munker. Hvilke to? Det er bindinger som skaper lyster, og 
det er bindinger som gjør at man mister lysten. Den som bare ser på slike bindinger som 
skaper lyster, blir ikke kvitt lidenskapene, han blir ikke kvitt hatet og han blir ikke kvitt 
uvitenheten. Når han ikke blir kvitt lidenskaper, hat og uvitenhet, blir han heller ikke fri fra 
fødsel, alderdom, død, sorger, klager, smerter, mismot og jammer. Jeg sier at han blir ikke fri 
fra lidelse. 

Men den som ser på slike bindinger som gjør at man mister lysten, han blir kvitt 
lidenskapene, han blir kvitt hatet og han blir kvitt uvitenheten. Når han blir kvitt lidenskaper, 
hat og uvitenhet, blir han også fri fra fødsel, alderdom, død, sorger, klager, smerter, mismot 
og jammer. Jeg sier at han blir fri fra lidelse. Dette er to holdninger dere bør kjenne til, 


munker! 


2.1.1.7 (2.7) Mørke holdninger 
Kanhasutta 


*Det finnes to mørke holdninger, munker. Hvilke to? Det er mangel på selvrespekt og mangel 


på respekt for andre. Dette er to mørke holdninger, munker.” 


2.1.1.8 (2.8) Lyse holdninger 
Sukkasutta 


*Det finnes to lyse holdninger, munker. Hvilke to? Det er selvrespekt og respekt for andre. 


Dette er to lyse holdninger, munker.” 


2.1.1.9 (2.9) Holdninger som beskytter verden 


Cariyasutta 


*Det finnes to lyse holdninger som beskytter verden, munker. Hvilke to? Det er selvrespekt 
og respekt for andre. Hvis ikke disse to lyse holdningene hadde beskyttet verden, ville ingen 
hatt respekt for sin mor, sin mors søster, sin onkels kone, sin lærers kone eller konen til 
respektable personer. Verden ville ha vært full av forvirring og folk ville ha paret seg som 
geiter, sauer, høns, svin, hunder og sjakaler. Men siden disse to lyse holdningene beskytter 
verden, har man respekt for sin mor, sin mors søster, sin onkels kone, sin lærers kone og 


konen til respektable personer. 


2.1.1.10 (2.10) Boliger i regntiden 


Vassupanåyikasutta 


*Det finnes to perioder der man kan finne bolig for regntiden, munker. Hvilke to? Det er den 


tidligere og den senere. Dette er de to periodene der man kan finne bolig for regntiden.” 


2.1.2 (2.1121) Kapitlet om rettstvister 
Adhikaranavagga 


2.1.2.1 (2.11-21) Rettstvister og annet 


11. *Det finnes to krefter, munker. Hvilke to? Det er kraften i planmessig tenkning og det 
er kraften i meditasjon. Hva er kraften i planmessig tenkning, munker? Det er når noen tenker 
som så: 

*Dårlige handlinger gir vonde resultater både her og nå og i framtiden, dårlig tale og 
dårlige tanker gir også vonde resultater.” 

Når han tenker slik, avstår han fra dårlige handlinger og utvikler gode handlinger, han 
avstår fra dårlige ord og utvikler heller god tale, og han avstår fra dårlige tanker og utvikler 
heller gode tanker. På denne måten holder han seg ren. 

Hva er kraften i meditasjon, munker? Det er meditasjonskraften hos en som er under 
opplæring. Ved hjelp av denne kraften fordriver eleven lidenskap, hat og uvitenhet. Når han 
har fordrevet lidenskap, hat og uvitenhet, gjør han ikke lenger noe som er usunt, og han følger 
ikke dårlige innskytelser. Dette kalles kraften i meditasjon, og dette er altså de to kreftene, 


munker. 


12. Det finnes to krefter, munker. Hvilke to? Det er kraften i planmessig tenkning og det 
er kraften i meditasjon. Hva er kraften i planmessig tenkning, munker? Det er når noen tenker 
som så: 

*Dårlige handlinger gir vonde resultater både her og nå og i framtiden, dårlig tale og 
dårlige tanker gir også vonde resultater.” 

Når han tenker slik, avstår han fra dårlige handlinger og utvikler gode handlinger, han 
avstår fra dårlige ord og utvikler heller god tale, og han avstår fra dårlige tanker og utvikler 
heller gode tanker. På denne måten holder han seg ren. 

Hva er kraften i meditasjon, munker? Det er når en munk utvikler 
oppvåkningsfaktoren oppmerksomhet, basert på avsondrethet, lidenskapsløshet og avslutning, 
med løsrivelse som mål. Det er når han på samme måte utvikler oppvåkningsfaktoren 
utforskning av fenomenene, oppvåkningsfaktoren iherdighet, oppvåkningsfaktoren glede, 
oppvåkningsfaktoren indre fred, oppvåkningsfaktoren konsentrasjon og oppvåkningsfaktoren 


sinnslikevekt basert på avsondrethet, lidenskapsløshet og avslutning, med løsrivelse som mål. 


Dette kalles kraften i meditasjon, og dette er altså de to kreftene, munker. 


13. Det finnes to krefter, munker. Hvilke to? Det er kraften i planmessig tenkning og det 
er kraften i meditasjon. Hva er kraften i planmessig tenkning, munker? Det er når noen tenker 
som så: 

*Dårlige handlinger gir vonde resultater både her og nå og i framtiden, dårlig tale og 
dårlige tanker gir også vonde resultater.” 

Når han tenker slik, avstår han fra dårlige handlinger og utvikler gode handlinger, han 
avstår fra dårlige ord og utvikler heller god tale, og han avstår fra dårlige tanker og utvikler 
heller gode tanker. På denne måten holder han seg ren. 

Hva er kraften i meditasjon, munker? Det er når en munk isolerer seg fra både 
sansenytelser og usunne ideer og går inn i første meditasjonstilstand — den som fødes av 
ensomhet og inneholder både innledende og fastholdende tanker, glede og velvære — og blir 
der. 

Videre lar han innledende og fastholdende tanker falle til ro og går inn i andre 
meditasjonstilstand — en indre fred og konsentrasjon av sinnet, som fødes av fordypelse og 
inneholder glede og velvære, men ikke de innledende eller fastholdende tanker — og blir der. 

Videre søker han ikke lenger glede, men hviler i likevekt. Med oppmerksomhet og 
klar forståelse føler han legemlig velvære og går inn i tredje meditasjonstilstand — den som de 
edle omtaler slik: "Lykkelig lever den som er oppmerksom og som har likevekt i sinnet!" — og 
blir der. 

Videre gir han slipp på velvære og lidelse. Han legger tidligere gleder og sorger bak 
seg og går inn i fjerde meditasjonstilstand — den som kjennetegnes av den reneste 
oppmerksomhet og sinnslikevekt, uten verken behag eller ubehag — og blir der. Dette kalles 


kraften i meditasjon, og dette er altså de to kreftene, munker. 


14. — Han som har kommet fram til sannheten, gir undervisning på to forskjellige måter, 
munker. Hvilke to? Han gir kortfattet undervisning, og han gir detaljert undervisning. Dette er 


de to forskjellige måtene han som har kommet fram til sannheten, gir undervisning på. 


15. Hvis anklageren og den anklagede i en rettstvist mellom munker ikke har god 


selvinnsikt, kan tvisten bli langvarig, hard og sårende, og føre til dårlig stemning mellom 


munkene. Men hvis anklageren og den anklagede i en rettstvist mellom munker har god 
selvinnsikt, trenger ikke tvisten bli langvarig, hard og sårende, og den trenger ikke føre til 
dårlig stemning mellom munkene. 

Hvordan kan den anklagede vise god selvinnsikt, munker? Det er når han tenker som 
så: 

*Jeg har oppført meg dårlig og begått en overtredelse. Denne andre munken så dette 
som jeg gjorde. Hvis jeg ikke hadde begått denne overtredelsen, ville det heller ikke ha vært 
noe for ham å se. Men siden jeg gjorde dette, og han fikk se det, ble han irritert og snakket til 
meg om saken. Fordi han var irritert, ble også jeg irritert over å bli snakket til på den måten, 
og jeg snakket til andre om dette. Så her får jeg igjen for min egen dumhet, akkurat som en 
smugler som blir tatt på fersk gjerning.” 

På denne måten kan den anklagede vise god selvinnsikt, munker. Og hvordan kan 
anklageren vise god selvinnsikt? Det er når han tenker som så: 

*Denne munken har oppført seg dårlig og begått en overtredelse. Jeg så hva han 
gjorde. Hvis han ikke hadde begått denne overtredelsen, ville det heller ikke ha vært noe for 
meg å se. Men siden han gjorde dette, og jeg fikk se det, ble jeg irritert og snakket til ham om 
saken. Fordi jeg var irritert, ble også han irritert over å bli snakket til på den måten, og han 
snakket til andre om dette. Så her får jeg igjen for min egen dumhet, akkurat som en smugler 
som blir tatt på fersk gjerning.” 

På denne måten kan anklageren vise god selvinnsikt, munker. 

Hvis anklageren og den anklagede i en rettstvist mellom munker ikke har god 
selvinnsikt, kan tvisten bli langvarig, hard og sårende, og føre til dårlig stemning mellom 
munkene. Men hvis anklageren og den anklagede i en rettstvist mellom munker har god 
selvinnsikt, trenger ikke tvisten bli langvarig, hard og sårende, og den trenger ikke føre til 


dårlig stemning mellom munkene.” 


16. Så kom det en brahman bort til Mesteren. Han hilste høflig og pratet litt med ham før 
han satte seg ned. Så sa han: 

*Hva er grunnen, Gotama, hva er årsaken til at noen kommer til pinefulle tilstander i 
helvete etter døden, etter at kroppen har gått i oppløsning?” 

*Dårlig oppførsel og dårlige holdninger er grunnen til at noen kommer til pinefulle 


tilstander i helvete etter døden, etter at kroppen har gått i oppløsning, brahman.” 


*Hva er grunnen, Gotama, hva er årsaken til at noen kommer til lykkelige tilstander i 
himmelen etter døden, etter at kroppen har gått i oppløsning?” 

*God oppførsel og gode holdninger er grunnen til at noen kommer til lykkelige 
tilstander i himmelen etter døden, etter at kroppen har gått i oppløsning, brahman.” 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 
munkefellesskapet. Vær så snill å regne meg som en legvenn, Gotama, som har tatt tilflukt fra 


i dag av og så lenge jeg lever.” 


LT. Så kom brahmanen Jånussoni bort til Mesteren. Han hilste høflig og pratet litt med 
ham før han satte seg ned. Så sa han: 

*Hva er grunnen, Gotama, hva er årsaken til at noen kommer til pinefulle tilstander i 
helvete etter døden, etter at kroppen har gått i oppløsning?” 

*Det kommer av hva man selv har gjort og hva man selv har unnlatt å gjøre, brahman. 
Dette er årsaken til at noen kommer til pinefulle tilstander i helvete etter døden, etter at 
kroppen har gått i oppløsning.” 

*Hva er grunnen, Gotama, hva er årsaken til at noen kommer til lykkelige tilstander i 
himmelen etter døden, etter at kroppen har gått i oppløsning?” 

*Det kommer av hva man selv har gjort og hva man selv har unnlatt å gjøre, brahman. 
Dette er årsaken til at noen kommer til lykkelige tilstander i himmelen etter døden, etter at 
kroppen har gått i oppløsning.” 

*Jeg forstår ikke den kortfattede undervisningen du gir når den ikke blir forklart i 
detalj, Gotama. Det hadde vært fint om du kunne forklare dette slik at jeg kan forstå den 
kortfattede undervisningen du gir.” 

«Så hør etter og følg godt med, brahman, så skal jeg forklare det.” 

*Ja vel, min herre,” svarte brahmanen Jånussoni. Mesteren sa: 

"Sett at en person har utført skadelige handlinger, uttalt skadelige ord eller tenkt 
skadelige tanker, og at han har unnlatt å utføre gode handlinger, uttale gode ord og tenke gode 
tanker. På den måten er det hva man selv har gjort og hva man selv har unnlatt å gjøre, som er 
årsaken til at noen kommer til pinefulle tilstander i helvete etter døden, etter at kroppen har 


gått i oppløsning, brahman. 


Sett videre at en person har utført gode handlinger, uttalt gode ord eller tenkt gode 
tanker, og at han har unnlatt å utføre skadelige handlinger, uttale skadelige ord og tenke 
skadelige tanker. På den måten er det hva man selv har gjort og hva man selv har unnlatt å 
gjøre, som er årsaken til at noen kommer til lykkelige tilstander i himmelen etter døden, etter 
at kroppen har gått i oppløsning, brahman.” 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 
munkefellesskapet. Vær så snill å regne meg som en legvenn, Gotama, som har tatt tilflukt fra 


i dag av og så lenge jeg lever.” 


18. Ananda gikk bort til Mesteren, hilste høflig på ham og satte seg ned. Så sa Mesteren 
til ham: 

*Jeg har sagt klart og tydelig at skadelige handlinger, skadelige ord og skadelige 
tanker er noe man bør avstå fra, Ånanda.” 

"Hvilke uheldige resultater kan man forvente om man likevel utfører slike skadelige 
handlinger, skadelige ord og skadelige tanker som du klart og tydelig har sagt man bør avstå 
fra, Mester?” 

"Hvis man utfører slike skadelige handlinger, skadelige ord og skadelige tanker som 
jeg klart og tydelig har sagt man bør avstå fra, kan man forvente selvbebreidelser, kritikk når 
forstandige mennesker oppdager det, og man får et dårlig rykte. Dessuten dør man i en 
forvirret tilstand kommer til pinefulle tilstander i helvete etter døden, etter at kroppen har gått 
i oppløsning. Slike uheldige resultater kan man forvente om man likevel utfører slike 
skadelige handlinger, skadelige ord og skadelige tanker som jeg klart og tydelig har sagt man 
bør avstå fra, Änanda. 

Jeg har sagt klart og tydelig at gode handlinger, gode ord og gode tanker er noe man 
bør utføre, Ananda.” 

"Hvilke gode resultater kan man forvente om man utfører slike gode handlinger, sier 
slike gode ord og tenker slike gode tanker som du klart og tydelig har sagt man bør utføre, 


Mester?” 


"Hvis man utfører slike gode handlinger, sier slike gode ord og tenker slike gode 
tanker som jeg klart og tydelig har sagt man bør utføre, kan man forvente å unngå 
selvbebreidelser, ros når forstandige mennesker oppdager det, og man får et godt rykte. Man 
dør uten å være forvirret, og man kommer til lykkelige tilstander i himmelen etter døden, etter 
at kroppen har gått i oppløsning. Slike gode resultater kan man forvente om man utfører slike 
gode handlinger, sier slike gode ord og tenker slike gode tanker som jeg klart og tydelig har 


sagt man bør utføre, Ananda.” 


19. "Slipp taket i det som er usunt, munker! Det går an å slippe taket i det som er usunt. 
Hvis det ikke hadde gått an, ville jeg heller ikke ha bedt dere om å gjøre det. Men fordi det 
går an å gjøre det, sier jeg: "Slipp taket i det som er usunt, munker!” Hvis det hadde ført til 
lidelse og problemer å slippe taket i det som er usunt, ville jeg ikke ha bedt dere om å gjøre 
det. Men fordi det fører til lykke og nytte, sier jeg: "Slipp taket i det som er usunt, munker!” 
Dere bør utvikle det som er sunt, munker. Det går an å utvikle det som er sunt. Hvis 
det ikke hadde gått an, ville jeg heller ikke ha bedt dere om å gjøre det. Men fordi det går an å 
gjøre det, sier jeg: *'Dere bør utvikle det som er sunt, munker!” Hvis det hadde ført til lidelse 
og problemer å utvikle det som er sunt, ville jeg ikke ha bedt dere om å gjøre det. Men fordi 


det fører til lykke og nytte, sier jeg: "Dere bør utvikle det som er sunt, munker!”” 


20. *Det er to ting som fører til at den sanne læren blir forvrengt og forsvinner, munker. 
Hvilke to? Det er når ord og stavelser blir feilaktig analysert, og det er når meningen blir 
feilaktig tolket. Når ord og stavelser blir feilaktig analysert, blir også meningen tolket feil. 


Dette er to ting som fører til at den sanne læren blir forvrengt og forsvinner, munker.” 


21; *Det er to ting som fører til at den sanne læren består og ikke blir forvrengt, munker. 
Hvilke to? Det er når ord og stavelser blir riktig analysert, og det er når meningen blir riktig 
tolket. Når ord og stavelser blir riktig analysert, blir også meningen tolket riktig. Dette er to 


ting som fører til at den sanne læren består og ikke blir forvrengt, munker.” 


2.1.3 (2.22-32) Kapitlet om tosken 
Bålavagga 


22. *Det finnes to slags tosker, munker. Hvilke to? Det er han som ikke ser feil som feil, 
og det er han som ikke tilgir feil andre har begått, slik han burde. Dette er de to toskene. 
Det finnes to slags vismenn, munker. Hvilke to? Det er han som ser feil som feil, og 


det er han som tilgir feil andre har begått, slik han burde. Dette er de to vismennene.” 


23. *Det finnes to personer som forvrenger læren til ham som har kommet fram til 
sannheten, munker. Hvilke to? Det er den dårlige personen som taler ut fra ondskap, og det er 
den troende personen som ikke har forstått læren. Dette er de to som forvrenger læren til ham 


som har kommet fram til sannheten.” 


24. *Det finnes to personer som forvrenger læren til ham som har kommet fram til 
sannheten, munker. Hvilke to? Det er den personen som sier at han som har kommet fram til 
sannheten, har sagt noe som han ikke har sagt. Og det er den personen som sier at han som 
har kommet fram til sannheten, ikke har sagt noe som han faktisk har sagt. Dette er de to som 
forvrenger læren til ham som har kommet fram til sannheten. 

Det finnes to personer som ikke forvrenger læren til ham som har kommet fram til 
sannheten, munker. Hvilke to? Det er den personen som ikke sier at han som har kommet 
fram til sannheten, har sagt noe som han ikke har sagt. Og det er den personen som sier at han 
som har kommet fram til sannheten, har sagt noe som han faktisk har sagt. Dette er de to som 


ikke forvrenger læren til ham som har kommet fram til sannheten.” 


25: *Det finnes to personer som forvrenger læren til ham som har kommet fram til 
sannheten, munker. Hvilke to? Det er han som sier at en tekst som allerede er forklart, trenger 
forklaring, og det er han som sier at en tekst som trenger forklaring, allerede er forklart. Dette 


er de to som forvrenger læren til ham som har kommet fram til sannheten.” 


26. *Det finnes to personer som ikke forvrenger læren til ham som har kommet fram til 


sannheten, munker. Hvilke to? Det han som sier at en tekst som trenger forklaring, trenger 


forklaring, og det er han som sier at en tekst som allerede er forklart, allerede er forklart. 


Dette er de to som forvrenger læren til ham som har kommet fram til sannheten.” 


27. *Han som handler i hemmelighet, kan vente seg ett av to, munker: Enten havner han i 
helvete, eller så blir han gjenfødt som dyr. Han som handler åpenlyst, kan vente seg ett av to: 


Enten blir han gjenfødt blant gudene, eller han blir gjenfødt som menneske.” 


28. *Den som har feilaktig syn, kan vente seg ett av to, munker: Enten havner han i 


helvete, eller så blir han gjenfødt som dyr.” 


29. *Den som har rett syn, kan vente seg ett av to, munker: Enten blir han gjenfødt blant 


gudene, eller han blir gjenfødt som menneske.” 


30. *Den som har dårlig moral, kan vente seg ett av to, munker: Enten havner han i 
helvete, eller så blir han gjenfødt som dyr. Den som har god moral, kan vente seg ett av to: 


Enten blir han gjenfødt blant gudene, eller han blir gjenfødt som menneske.” 


31. "Jeg ser to grunner til å oppholde seg i ensomme skogtrakter, munker. Hvilke to? Jeg 
ser at man kan glede seg over livet her og nå, og jeg ser at man kan vise medfølelse med dem 
som kommer etter oss. Dette er de to grunnene jeg ser til å oppholde seg i ensomme 


skogtrakter.” 


32. "Det er to ting som er avhengige av kunnskap, munker. Hvilke to? Indre ro og innsikt. 
Hvorfor skal man utvikle indre ro? Det er fordi det foredler sinnet. Hva er det man utvikler 
hvis sinnet blir foredlet? Man slipper taket i det som finnes av lidenskaper. Hva er det man 
utvikler hvis innsikten blir foredlet, munker? Man foredler visdommen. Hva er det man 
utvikler hvis visdommen blir foredlet? Man slipper taket i uvitenheten. Et sinn som er 
forurenset av lidenskaper, vinner ikke frihet, munker, og det gjør heller ikke en visdom som 
er forurenset av uvitenhet. Slik er det altså at når man frir seg fra lidenskaper, vinner man 
frigjøring gjennom sinnet, og når man frir seg fra uvitenhet, oppnår man frigjøring gjennom 


visdom, munker.” 


2.1.4 (2.3342) Kapitlet om ro i sinnet 


Samacittavagga 


33. "Jeg skal forklare holdningene til dårlige og gode mennesker, munker. Så følg med og 
hør godt etter!” 

*Ja vel, Mester,” svarte munkene. 

Mesteren sa: 

"Hvordan er holdningen til dårlige mennesker, munker? Dårlige mennesker viser 
ingen takknemlighet og setter ikke pris på det som blir gjort for dem. Slike mennesker er 
kjent for at de ikke viser noen takknemlighet og ikke setter pris på det som blir gjort for dem. 
Det å ikke vise takknemlighet og ikke sette pris på det som blir gjort for dem, er noe som 
kjennetegner dårlige mennesker. 

Men gode mennesker viser takknemlighet og setter pris på det som blir gjort for dem. 
Slike mennesker er kjent for at de viser takknemlighet og setter pris på det som blir gjort for 
dem. Det å vise takknemlighet og sette pris på det som blir gjort for dem, er noe som 


kjennetegner gode mennesker.” 


34. *Det er to mennesker dere aldri kan betale tilbake det de fortjener, munker, og det er 
mor og far. Ikke engang om dere skulle bære mor på den ene skulderen og far på den andre til 
dere ble hundre år, og salve, bade og massere dem og tørke dem for avføring, ville dere få 
betalt dem tilbake det de fortjener. Ikke om dere gjorde dem til keisere over hele verden med 
alle dens skatter, ville dere få betalt dem tilbake det de fortjener. 

Og hvorfor? 

Fordi mor og far gjør så mye for sine barn. De oppdrar dem og gir dem mat og 
undervisning. 

Men den som fører sine foreldre fra uvisshet til overbevisning, som gir dem fotfeste i 
etisk atferd, fører dem fra gjerrighet til gavmildhet og fra uforstand til visdom — han betaler til 


fulle sin gjeld.” 


35. — Da kom en brahman bort til Mesteren, hilste høflig på ham og satte seg ned. Så sa 
han: 


*Hvilken lære underviser du i, Gotama?” 


*Jeg underviser i hva man bør gjøre og hva man ikke bør gjøre, brahman.” 

"Hva vil det si at du underviser i hva man bør gjøre og hva man ikke bør gjøre, 
Gotama?” 

*Det jeg sier man ikke bør gjøre, brahman, er dårlig handlinger, dårlige ord og dårlige 
tanker. Jeg sier det er mange slags skadelige og usunne aktiviteter man bør holde seg unna. 
Det jeg sier man bør gjøre, er gode handlinger, gode ord og gode tanker. Jeg sier det er mange 
slags sunne aktiviteter man bør utføre.” 

"Utmerket, Gotama, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, Gotama, i læren og i 
munkefellesskapet. Vær så snill å regne meg som en legvenn, Gotama, som har tatt tilflukt fra 


i dag av og så lenge jeg lever.” 


36. Da gikk husherren Anåthapindika bort til Mesteren, hilste høflig på ham og satte seg 
ned. Så sa han: 

*Hvor mange her i verden er det som fortjener gaver, Mester? Og hvor bør man gi 
gaver?” 

*Det er to personer her i verden som fortjener gaver, husherre. Det er han som er 
utlært og det er han som er under opplæring. Disse to fortjener gaver, så det er her man bør gi 
gaver.” 


Slik talte Mesteren, og han føyde til dette verset: 


*Den som er utlært og den som er under opplæring 
fortjener gaver fra dem som gir offergaver. 

De er rakryggede både i kropp, tale og sinn. 

De er en åker for dem som vil ofre, 


og gaver som blir gitt der, gir store frukter.” 


37. — Slik har jeg hørt det: 


En gang var Mesteren i Anåthapindikas park Jetalunden i Savatthi. Ved samme 
anledning var Såriputta i Migåras mors paviljong i Østparken i Såvatthi. Såriputta 
henvendte seg til munkene og sa: 

*Munker!” 

*Ja, min venn,” svarte munkene. 

Såriputta sa: 

*Jeg skal forklare de indre og ytre bindingene for dere, mine venner. Så følg med og 
hør godt etter!” 

*Ja vel, min venn,” svarte munkene. 

Såriputta sa: 

*Hvem er så en person med indre bindinger, mine venner? Det er en munk med god 
moral som er beskyttet av munkenes treningsdisiplin, som holder seg til de områder der han 
skal være og som ser fare i det minste feiltrinn. Han påtar seg treningsreglene og følger dem. 
Etter at han er død, når legemet går i oppløsning, blir han gjenfødt i en av gudeverdenene. 
Etter at han dør fra den tilstanden, kommer han tilbake hit. Dette kalles en person med indre 
bindinger, en som vender tilbake hit. 

Hvem er så en person med ytre bindinger, mine venner? Det er en munk med god 
moral som er beskyttet av munkenes treningsdisiplin, som holder seg til de områder der han 
skal være og som ser fare i det minste feiltrinn. Han påtar seg treningsreglene og følger dem. 
Han oppnår en fredfylt frigjøring av sinnet og blir værende i den. Etter at han er død, når 
legemet går i oppløsning, blir han gjenfødt i en av gudeverdenene. Etter at han dør fra den 
tilstanden, blir han en som ikke vender tilbake. Dette kalles en person med ytre bindinger, en 
som ikke vender tilbake. 

Videre har vi en annen munk med god moral som er beskyttet av munkenes 
treningsdisiplin, som holder seg til de områder der han skal være og som ser fare i det minste 
feiltrinn. Han påtar seg treningsreglene og følger dem, og han oppnår å miste interessen for 
sanselige nytelser, slik at han vender seg bort fra dem og gjør slutt på dem. Han oppnår å 
gjøre slutt på begjær og grådighet. Etter at han er død, når legemet går i oppløsning, blir han 
gjenfødt i en av gudeverdenene. Etter at han dør fra den tilstanden, blir han en som ikke 
vender tilbake. Dette kalles en person med ytre bindinger, en som ikke vender tilbake.” 

Nå gikk flere guddommer med ro i sinnet bort til Mesteren, hilste høflig på ham og 


ble stående der. Så sa de: 


"Såriputta er i Migåras mors paviljong i Østparken, og der forklarer han folk hva de 
indre og ytre bindingene er, Mester. Tilhørerne gleder seg over dette. Det hadde vært fint om 
du ville vise medfølelse og gå bort til Såriputta, Mester.” 

Mesteren samtykket i taushet. Dermed forsvant han fra Jetalunden og dukket opp 
foran Såriputta i Migåras mors paviljong i Østparken, like lett som når en kraftig mann 
bøyer eller strekker ut armen. Der satte han seg på en sitteplass som sto klar. Såriputta hilste 
høflig på ham, og så satte han seg også ned. Mesteren sa: 

*Her kom det flere guddommer med ro i sinnet bort til meg, Såriputta, og de sa at du 
var i Migåras mors paviljong i Østparken, og forklarte folk hva de indre og ytre bindingene 
er, Mester. Tilhørerne gledet seg over dette, sa de. Og de sa også at det hadde vært fint om jeg 
ville vise medfølelse og gå bort til deg, Såriputta. Disse guddommene — det var ti, tjue, tretti, 
førti, femti, hundre av dem — sto på spissen av en nål uten at det var noen trengsel mellom 
dem. Nå kan det hende du tenker at det var der, det, at disse ti, tjue, tretti, førti, femti, hundre 
guddommene sto på spissen av en nål uten at det var noen trengsel mellom dem. Men det er 
ikke slik dette skal ses, Såriputta. Det var nettopp her disse ti, tjue, tretti, førti, femti, hundre 
guddommene sto på spissen av en nål uten at det var noen trengsel mellom dem. Derfor bør 
dere trene slik, Såriputta: 

*Vi vil utvikle sinnsro og fred i sinnet.” 

Slik bør dere trene, Såriputta. Når dere utvikler sinnsro og fred i sinnet, kommer 
både handlinger, ord og tanker til å være fredelige. Omvandrende asketer fra andre sekter som 


ikke har hørt denne utredningen av læren, går til grunne.” 


38. Slik har jeg hørt det: 

En gang var munken Kaccåna den store i Varana, der han holdt til ved bredden av 
Bhaddasåri. Da kom brahmanen Åråmadanda bort til ham, hilste høflig og pratet litt med 
ham før han satte seg ned. Så sa han: 

*Hva er grunnen, Kaccåna, hva er årsaken til at fyrster krangler med fyrster, 
brahmaner krangler med brahmaner og husherrer krangler med husherrer?” 

"Grunnen til at fyrster krangler med fyrster, brahmaner krangler med brahmaner og 
husherrer krangler med husherrer er at man liker og knytter seg lidenskapelig til 
sansenytelser, og grådigheten fører til at man griper til heftige utbrudd, brahman.” 


*Hva er grunnen, Kaccåna, hva er årsaken til at munker krangler med munker?” 


"Grunnen til at munker krangler med munker er at man liker og knytter seg 
lidenskapelig til teorier, og grådigheten fører til at man griper til heftige utbrudd, brahman.” 

*Men finnes det noen her i verden som har lagt bak seg det at man liker og knytter seg 
lidenskapelig til sansenytelser, og grådigheten fører til at man griper til heftige utbrudd, og 
som også har lagt bak seg det at man liker og knytter seg lidenskapelig til teorier, og 
grådigheten fører til at man griper til heftige utbrudd, Kaccåna? Finnes det noen som har lagt 
alt dette bak seg?” 

*Ja, det finnes noen som har lagt alt dette bak seg, brahman.” 

*Men hvem er det som har lagt alt dette bak seg, Kaccåna?” 

*T øst ligger det en by som heter Savatthi, og der bor det en Mester som er en arahant 
og som har oppnådd fullkommen oppvåkning. Han har lagt alt dette bak seg, brahman.” 

Da brahmanen Åråmadanda hørte dette, reiste han seg opp, la ytterkappen over den 
ene skulderen, knelte ned på høyre kne, snudde seg i retning av der Mesteren var, løftet 
hendene med håndflatene mot hverandre og utbrøt tre ganger: 

*Jeg bøyer meg for den ærverdige Mesteren som har oppnådd fullkommen 
oppvåkning, jeg bøyer meg for den ærverdige Mesteren som har oppnådd fullkommen 
oppvåkning, jeg bøyer meg for den ærverdige Mesteren som har oppnådd fullkommen 
oppvåkning. 

Utmerket, Kaccåna, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Kaccåna. Nå tar jeg tilflukt i Mester Gotama, i læren og i 
munkefellesskapet. Vær så snill å regne meg som en legvenn, Kaccåna, som har tatt tilflukt 


fra i dag av og så lenge jeg lever.” 


39. — En gang var Kaccåna den store i Gundålunden i Madhura. Da kom brahmanen 
Kandaråyana bort til ham, hilste høflig og pratet litt med ham før han satte seg ned. Så sa 
han: 

*Jeg har hørt at du ikke hilser på gamle brahmaner, at du verken reiser deg eller ber 
disse eldre, gamle og skrøpelige brahmanene sette seg ned, Kaccana. Er dette sant? Hvis det 


er slik, er jo ikke dette pent gjort av deg.” 


*Mesteren som vet og ser, arahanten som har oppnådd fullkommen oppvåkning, har 
forklart hva som er grunnleggende når det gjelder eldre og yngre mennesker, brahman. Den 
som fråtser i sansenytelser og lever omgitt av slikt som han kan nyte gjennom sansene, 
brenner av lengsel etter sansenytelser, fortæres av sansenytelser og stadig er på jakt etter slike, 
kan ikke kalles en eldre, men en ung tosk — selv om han er åtti, nitti eller hundre år gammel. 

Men den som ikke fråtser i sansenytelser, som ikke lever omgitt av slikt som han kan 
nyte gjennom sansene, som ikke brenner av lengsel etter sansenytelser, fortæres av 
sansenytelser og stadig er på jakt etter slike, han kan kalles en vismann, en eldre — selv om 
han er ung av år, ikke er blitt grå i håret og fortsatt er i sin beste ungdom, brahman.” 

Da brahmanen Kandaråyana hørte dette, reiste han seg, la kappen over den ene 
skulderen, bøyde hodet for føttene til de unge munkene og sa: 

*Det er dere som er eldre. Dere har det som er grunnleggende for eldre. Det er jeg som 
er den unge. Det er jeg som har det som er grunnleggende for ungdom. 

Utmerket, Kaccåna, utmerket! Det er som å rette opp det som var blitt veltet, eller 
som å åpenbare det som var skjult. Det er som å vise veien til en som var gått vill, eller som å 
bære lys inn i mørket, slik at den som har øyne kan se det som er der. Nettopp slik har du 
forklart læren på mange måter, Kaccåna. Nå tar jeg tilflukt i Mester Gotama, i læren og i 
munkefellesskapet. Vær så snill å regne meg som en legvenn, Kaccåna, som har tatt tilflukt 


fra i dag av og så lenge jeg lever.” 


40. *Når røverne er sterke og fyrstene er svake, er det ikke lett for fyrstene å dra omkring 
og holde oppsyn med grensedistriktene, munker. Da er det heller ikke lett for brahmaner og 
borgere å ha tilsyn med det arbeidet som blir utført utendørs. 

Slik er det også når dårlige munker er sterke og gode munker er svake, munker. Da 
tier de gode munkene stille og forholder seg tause i forsamlingen, eller de trekker ut til 
grensedistriktene. Dette er til stor skade og ulykke for folk flest, til stor skade og ulykke for 
både guder og mennesker. 

Men når fyrstene er sterke og røverne er svake, er det lett for fyrstene og dra omkring 
og holde oppsyn med grensedistriktene, og det er lett for brahmaner og borgere å ha tilsyn 
med det arbeidet som blir utført utendørs. 

Slik er det også når gode munker er sterke og dårlige munker er svake, munker. Da 


tier de dårlige munkene stille og forholder seg tause i forsamlingen, eller de trekker ut til 


grensedistriktene. Dette er til stor nytte og glede for folk flest, til stor nytte og glede for både 


guder og mennesker.” 


41. *Jeg roser ikke dårlig oppførsel, verken hos legfolk eller munker. Uansett om det er en 
legmann eller en munk som oppfører seg dårlig, så vil en slik oppførsel ikke føre til rett 
praksis eller sunne tilstander, munker. 

Men jeg roser god oppførsel, det være seg hos legfolk eller munker. Uansett om det er 
en legmann eller en munk som oppfører seg godt, så vil en slik oppførsel føre til rett praksis 


og sunne tilstander, munker.” 


42. *Når munker misforstår suttaene og setter innhold og mening til side, selv om de har 
en rett forståelse av ordene og grammatikken, er de til stor skade og ulykke for folk flest, til 
stor skade og ulykke for både guder og mennesker. 

Men når munker forstår suttaene riktig, har rett forståelse av ordene og grammatikken 
og følger innholdet og meningen, er de til stor nytte og glede for folk flest, til stor nytte og 


glede for både guder og mennesker.” 


2.1.5 (2.4352) Kapitlet om forsamlinger 


Parisavagga 


43. *Det finnes to slags forsamlinger munker. Hvilke to? Det er en overfladisk forsamling 
og en dypsindig forsamling. Hva menes med en overfladisk forsamling? Det er en forsamling 
der munkene er overlegne, arrogante og vinglete, der de skravler om hva som helst, der de er 
uoppmerksomme, mangler forståelse og konsentrasjon, der sinnet og sansene flakker fra det 
ene til det andre. Dette er en overfladisk forsamling, munker. 

Hva menes med en dypsindig forsamling? Det er en forsamling der munkene ikke er 
overlegne, arrogante eller vinglete, der de ikke skravler om hva som helst, der de har 
uoppmerksomhet, har dyp forståelse og konsentrasjon, der sinnet er samlet og sansene ikke 
flakker fra det ene til det andre. Dette er en dypsindig forsamling, munker. Og av disse to 


forsamlingene er den dypsindige den beste.” 


44. *Det finnes to slags forsamlinger munker. Hvilke to? Det er en stridbar forsamling og 
en vennskapelig forsamling. Hva menes med en stridbar forsamling? Det er en forsamling der 
munkene krangler, disputerer og er uenige, der de sårer hverandre med skarpe tunger. Dette er 
en stridbar forsamling, munker. 

Hva menes med en vennskapelig forsamling? Det er en forsamling der munkene har et 
vennlig sinnelag, der de ikke krangler, men omgås og blander seg med hverandre som melk 
med vann, der de betrakter hverandre med vennlig blikk. Dette er en vennskapelig 


forsamling, munker. Og av disse to forsamlingene er den vennskapelige den beste.” 


45. *Det finnes to slags forsamlinger munker. Hvilke to? Det er en forsamling som ikke 
setter seg høye mål, og det er en forsamling som setter seg høye mål. Hva menes med en 
forsamling som ikke setter seg høye mål? Det er en forsamling der de eldre munkene lever 1 
overflod og er dovne, der de tar føringen i å falle tilbake til et verdslig liv, der de ikke gidder 
å meditere i ensomhet, der de ikke setter inn kreftene for å oppnå det de ennå ikke har 
oppnådd, for å nå fram til erkjennelse av det de ennå ikke har erkjent. Yngre generasjoner 
følger deres eksempel og lever også 1 overflod og er dovne. De tar også føringen i å falle 


tilbake til et verdslig liv, de gidder ikke å meditere i ensomhet, de setter ikke inn kreftene for 


å oppnå det de ennå ikke har oppnådd, for å nå fram til erkjennelse av det de ennå ikke har 
erkjent. Dette er en forsamling som ikke setter seg høye mål, munker. 

Hva menes med en forsamling som setter seg høye mål? Det er en forsamling der de 
eldre munkene ikke lever i overflod eller er dovne. De faller ikke tilbake til et verdslig liv, de 
tar føringen 1 å meditere i ensomhet, og de setter inn kreftene for å oppnå det de ennå ikke har 
oppnådd, for å nå fram til erkjennelse av det de ennå ikke har erkjent. Yngre generasjoner 
følger deres eksempel og lever heller ikke i overflod og er heller ikke dovne. De faller ikke 
tilbake til et verdslig liv, de tar føringen i å meditere i ensomhet, og de setter inn kreftene for 
å oppnå det de ennå ikke har oppnådd, for å nå fram til erkjennelse av det de ennå ikke har 
erkjent. Dette er en forsamling som setter seg høye mål, munker. Og av disse to 


forsamlingene er det den som setter seg høye mål, som er den beste.” 


46. *Det finnes to slags forsamlinger munker. Hvilke to? Det er en forsamling som ikke er 
edel, og det er en forsamling som er edel. Hva menes med en forsamling som ikke er edel? 
Det er en forsamling der munkene ikke har en klar forståelse av hva som er lidelse, hva som 
er lidelsens årsak, hva som er lidelsens avslutning og heller ikke av veien som fører til 
lidelsens avslutning. Dette er en forsamling som ikke er edel, munker. 

Hva menes med en forsamling som er edel? Det er en forsamling der munkene har en 
klar forståelse av hva som er lidelse, hva som er lidelsens årsak, hva som er lidelsens 
avslutning og likeså en klar forståelse av veien som fører til lidelsens avslutning. Dette er en 
forsamling som er edel, munker. Og av disse to forsamlingene er det den som er edel, som er 


den beste.” 


47. *Det finnes to slags forsamlinger munker. Hvilke to? Det er en forsamling som er 
bunnfall, og det er en forsamling som er kremen. Hva menes med en forsamling som er 
bunnfall? Det er en forsamling der munkene følger sine lyster, der de følger hatets, 
uvitenhetens og fryktens vei. Dette kalles en forsamling som er bunnfall, munker. 

Hva menes menes med en forsamling som er kremen? Det er en forsamling der 
munkene ikke følger sine lyster, der de ikke følger hatets, uvitenhetens og fryktens vei. Dette 
kalles en forsamling som er kremen, munker. Og av disse to forsamlingene er det den 


forsamlingen som er kremen, som er den beste.” 


48. *Det finnes to slags forsamlinger munker. Hvilke to? Det er en forsamling som har 
trening i litterære spissfindigheter, men ikke i å stille spørsmål, og det er en forsamling som 
har trening i å stille spørsmål, men ikke i litterære spissfindigheter. Hva menes med en 
forsamling som har trening i litterære spissfindigheter, men ikke i å stille spørsmål? Det er en 
forsamling der munkene ikke bryr seg om å lytte til, studere, analysere eller lære utenat dype 
tekster med dyp og oververdslig mening, tekster som handler om tomhet og som er uttalt av 
ham som har nådd fram til sannheten. Men tekster på kunstferdig versemål, tekster med fraser 
som klinger vakkert, satt sammen av elever fra andre skoler — disse tekstene lytter de til, 
studerer, analyserer og lærer utenat. Og mens de lærer disse tekstene, stiller de hverandre 
ingen spørsmål om hva dette er eller hva meningen med dette er. Dermed får de ikke noen 
forståelse av tekstene og de fatter heller ikke dybdene i dem. De blir ikke kvitt tvilen på de 
punktene der tvilen måtte oppstå. Dette kalles en forsamling som har trening i litterære 
spissfindigheter, men ikke i å stille spørsmål, munker. 

Hva menes med en forsamling som har trening i å stille spørsmål, men ikke i litterære 
spissfindigheter? Det er en forsamling der munkene ikke bryr seg om å lytte til, studere, 
analysere eller lære utenat tekster på kunstferdig versemål, tekster med fraser som klinger 
vakkert, satt sammen av elever fra andre skoler. Men dype tekster med dyp og oververdslig 
mening, tekster som handler om tomhet og som er uttalt av ham som har nådd fram til 
sannheten — disse tekstene lytter de til, studerer, analyserer og lærer utenat. Og mens de lærer 
disse tekstene, stiller de hverandre spørsmål om hva dette er og hva meningen med dette er. 
Dermed får de god forståelse av tekstene og de fatter dybdene i dem. De blir kvitt tvilen på de 
punktene der tvilen måtte oppstå. Dette kalles en forsamling som har trening i å stille 
spørsmål, men ikke i litterære spissfindigheter, munker. Og av disse to forsamlingene er det 


den der munkene har trening i å stille spørsmål, som er den beste.” 


49. *Det finnes to slags forsamlinger munker. Hvilke to? Det er en forsamling som 
vektlegger materielle goder, men ikke å utvikle sinnet. Og det er en forsamling som 
vektlegger å utvikle sinnet, men ikke materielle goder. Hva menes med en forsamling som 
vektlegger materielle goder, men ikke å utvikle sinnet? Det er en forsamling der munkene 
roser hverandre framfor borgere kledd i hvitt, og sier at den og den munken er befridd på 
begge måter, han der er befridd gjennom visdom, han der har realisert visdommen i sin egen 
kropp, han der har nådd fram til rett syn, han der følger læren, han der følger sin 


overbevisning, han der har en høytstående moral, mens han der har en dårlig moral. Dette 


fører til at de mottar store gaver, og de blir grådige og fylt av blindt begjær etter disse gavene, 
slik at de ikke ser ulempene ved dem, men nyter dem uten tanke på å befri seg fra 
grådigheten. Dette kalles en forsamling som vektlegger materielle goder, men ikke å utvikle 
sinnet, munker. 

Hva menes med en forsamling som vektlegger å utvikle sinnet, men ikke materielle 
goder? Det er en forsamling der munkene ikke roser hverandre framfor borgere kledd i hvitt, 
og ikke sier at den og den munken er befridd på begge måter, han der er befridd gjennom 
visdom, han der har realisert visdommen i sin egen kropp, han der har nådd fram til rett syn, 
han der følger læren, han der følger sin overbevisning, han der har en høytstående moral, 
mens han der har en dårlig moral. Dette fører til at de mottar store gaver, men de blir ikke 
grådige og fylt av blindt begjær etter disse gavene, for de ikke ser ulempene ved dem, og 
derfor nyter dem med tanke på å befri seg fra grådigheten. Dette kalles en forsamling som 
vektlegger å utvikle sinnet, men ikke materielle goder, munker. Og av disse to forsamlingene 


er det den som vektlegger å utvikle sinnet, men ikke materielle goder, som er den beste.” 


50. *Det finnes to slags forsamlinger munker. Hvilke to? Det er en disharmonisk 
forsamling og det er en harmonisk forsamling. Hva menes med en disharmonisk forsamling? 
Det er en forsamling der man gjør slikt som strider mot læren og ikke slikt som er i harmoni 
med læren, der man gjør slikt som strider mot treningsdisiplinen og ikke slikt som er i 
harmoni med treningsdisiplinen, der man er stolte av å gjøre slikt som strider mot læren og 
ikke slikt som er i harmoni med læren, der man er stolte av å gjøre slikt som strider mot 
treningsdisiplinen og ikke slikt som er i harmoni med treningsdisiplinen. Dette kalles en 
disharmonisk forsamling, munker. 

Hva menes med en harmonisk forsamling? Det er en forsamling der man gjør slikt 
som er i harmoni med læren og ikke slikt som strider mot læren, der man gjør slikt som er i 
harmoni med treningsdisiplinen og ikke slikt som strider mot treningsdisiplinen, der man er 
stolte av å gjøre slikt som er i harmoni med læren og ikke slikt som strider mot læren, der 
man er stolte av å gjøre slikt som er i harmoni med treningsdisiplinen og ikke slikt som 
strider mot treningsdisiplinen. Dette kalles en harmonisk forsamling, munker. Og av disse to 


forsamlingene er den harmoniske den beste.” 


Så: *Det finnes to slags forsamlinger munker. Hvilke to? Det er en rettmessig og en 
urettmessig forsamling ... osv ... Dette er de to forsamlingene, munker Og av disse to 


forsamlingene er den rettmessige den beste.” 


32: *Det finnes to slags forsamlinger munker. Hvilke to? Det er en forsamling der man 
ikke snakker slik det sømmer seg, og en forsamling der man snakker slik det sømmer seg. 
Hva menes med en forsamling der man ikke snakker slik det sømmer seg? Det er en 
forsamling der munkene starter en debatt om rett og galt. De klarer ikke å overbevise 
hverandre eller komme til enighet, de klarer ikke å finne noen løsning som alle blir tilfreds 
med. De skaper ingen forståelse hos andre og forstår selv ikke noe. De står hardt på egne 
meninger og er ikke innstilt på å gi seg eller inngå kompromisser, og de er steile og hevder 
hardnakket at "dette er sannhet — alt annet er feil”. Dette kalles en forsamling der man ikke 
snakker slik det sømmer seg, munker. 

Hva menes med en forsamling der man snakker slik det sømmer seg? Det er en 
forsamling der munkene starter en debatt om rett og galt. De klarer å overbevise hverandre og 
komme til enighet, de klarer å finne noen løsning som alle blir tilfreds med. De skaper 
forståelse hos andre og oppnår forståelse selv. De står ikke hardt på egne meninger og er 
innstilt på å gi seg eller inngå kompromisser, og de er ikke steile og hevder ikke at "dette er 
sannhet — alt annet er feil”. Dette kalles en forsamling der man snakker slik det sømmer seg, 
munker. Og av disse to forsamlingene er den der man snakker slik det sømmer seg, den 


beste.” 


2.2 Den andre gruppen med femti tekster 


Dutiyapannåsaka 


2.2.1 (2.53—64) Kapitlet om personer 
Puggalavagga 


53. *Det er to personer som er til stor glede og nytte for mange mennesker når de står 
fram i verden, munker, til stor glede og nytte for mange mennesker, for både guder og 
mennesker. Hvilke to? Det er en arahant, en som har kommet fram til sannheten og oppnådd 
fullkommen oppvåkning, og det er en keiser med verdensherredømme. Disse to personene er 


til stor glede og nytte for mange mennesker når de står fram i verden, munker.” 


54. *Det er to personer som er usedvanlige mennesker når de står fram i verden, munker. 
Hvilke to? Det er en arahant, en som har kommet fram til sannheten og oppnådd fullkommen 
oppvåkning, og det er en keiser med verdensherredømme. Disse to personene er usedvanlige 


mennesker når de står fram i verden, munker.” 


55. *Det er to personer som mange sørger over når de dør, munker. Hvilke to? Det er en 
arahant, en som har kommet fram til sannheten og oppnådd fullkommen oppvåkning, og det 
er en keiser med verdensherredømme. Dette er to personer som mange sørger over når de dør, 


munker.” 


56. *Det er to personer som fortjener et minnesmerke i form av en stupa, munker. Hvilke 
to? Det er en arahant, en som har kommet fram til sannheten og oppnådd fullkommen 
oppvåkning, og det er en keiser med verdensherredømme. Dette er to personer som fortjener 


et minnesmerke i form av en stupa, munker.” 


ST. *Det er to personer som har nådd oppvåkningen, munker. Hvilke to? Det er en 
arahant, en som har kommet fram til sannheten og oppnådd fullkommen oppvåkning, og det 
er en som har oppnådd oppvåkning bare for sin egen del (paccekabuddha). Dette er de to 


personene som har nådd oppvåkningen, munker.” 


58. *Det er to som ikke blir redde for tordenskrall, munker. Hvilke to? Det er en munk 
som har utslettet alle negative tendenser i seg selv, og det er en fullblodselefant. Dette er de to 


som ikke blir redde for tordenskrall, munker.” 


59. *Det er to som ikke blir redde for tordenskrall, munker. Hvilke to? Det er en munk 
som har utslettet alle negative tendenser i seg selv, og det er en fullblodshest. Dette er de to 


som ikke blir redde for tordenskrall, munker.” 


60. *Det er to som ikke blir redde for tordenskrall, munker. Hvilke to? Det er en munk 
som har utslettet alle negative tendenser 1 seg selv, og det er løven, dyrenes konge. Dette er de 


to som ikke blir redde for tordenskrall, munker.” 


61. *Det er to grunner til at åndene ikke snakker som mennesker, munker. Hvilke to? De 
vil ikke lyve, og de vil ikke baktale andre med usannheter. Dette er de to grunnene til at 


åndene ikke snakker som mennesker, munker.” 


62. *Det er to ting kvinner ikke har fått nok av når de dør, munker. Hvilke to? Det er 
seksuelt samkvem og barnefødsler. Dette er de to tingene kvinner ikke har fått nok av når de 


dør, munker.” 


63. *Jeg skal fortelle dere om det å leve sammen med ukultiverte mennesker og å leve 
sammen med kultiverte mennesker, munker. Hør etter og følg godt med, så skal jeg forklare 
det.” 

*Ja vel, Mester,” svarte munkene. 

Mesteren sa: 

*Hvordan er det å leve sammen med ukultiverte mennesker, munker? Hvordan lever 
ukultiverte mennesker sammen? Det er når en eldre munk tenker: *'Den eldre munken skal 
ikke si noe til meg og jeg vil ikke si noe til ham, den munken med middels ansiennitet skal 
ikke si noe til meg og jeg vil ikke si noe til ham, den unge munken skal ikke si noe til meg og 
jeg vil ikke si noe til ham. Hvis en av disse munkene snakker til meg, er det nok for å skade 
meg, ikke for å være til hjelp. Hvis jeg svarer nei til ham, blir han bare irritert. Og hvis jeg ser 
han hadde rett, vil jeg ikke ta det til følge.” Munker med middels ansiennitet og yngre munker 


tenker på samme måte. Slik er det å leve sammen med ukultiverte mennesker, munker. 


Hvordan er det å leve sammen med kultiverte mennesker, munker? Hvordan lever 
kultiverte mennesker sammen? Det er når en eldre munk tenker: *Den eldre munken kan 
gjerne si noe til meg og jeg kan gjerne si noe til ham, den munken med middels ansiennitet 
kan gjerne si noe til meg og jeg kan gjerne si noe til ham, den unge munken kan gjerne si noe 
til meg og jeg kan gjerne si noe til ham. Hvis en av disse munkene snakker til meg, er det nok 
for å være til hjelp, ikke for å skade meg. Da vil jeg takke ham og ikke irritere ham. Og hvis 
jeg ser han hadde rett, vil jeg ta det til følge.” Munker med middels ansiennitet og yngre 
munker tenker på samme måte. Slik er det å leve sammen med kultiverte mennesker, 


munker.” 


64. "Hvis en debatt fører til ordstrid fra begge sider, slik at begge parter føler bitterhet og 
sinne, og blir så sinte på hverandre at de ikke klarer å roe seg ned, kan man regne med at dette 
vil føre til langvarig motvilje og bitterhet og at munkene ikke vil kunne leve godt sammen, 
munker. 

Hvis derimot en debatt fører til ordstrid fra begge sider, slik at begge parter føler 
bitterhet og sinne, og blir sinte på hverandre, men likevel klarer å roe seg ned, kan man regne 
med at dette ikke vil føre til langvarig motvilje og bitterhet og at munkene vil kunne leve godt 


sammen, munker.” 


2.2.2 (2.65—77) Kapitlet om lykke 
Sukhavagga 


65. "Det finnes to former for lykke, munker. Hvilke to? Det er den bofastes lykke og det 
er den omvandrendes lykke. Dette er de to formene for lykke, munker. Og den høyeste av 


disse to formene for lykke, er den omvandrendes lykke.” 


66. "Det finnes to former for lykke, munker. Hvilke to? Det er lykken ved sansenytelser 
og det er lykken ved å gi avkall. Dette er de to formene for lykke, munker. Og den høyeste av 


disse to formene for lykke, er lykken ved å gi avkall.” 


67. *Det finnes to former for lykke, munker. Hvilke to? Det er lykken ved involveringer 
og det er lykken ved å være fri fra involveringer. Dette er de to formene for lykke, munker. 


Og den høyeste av disse to formene for lykke, er lykken ved å være fri fra involveringer.” 


68. *Det finnes to former for lykke, munker. Hvilke to? Det er lykken som er forbundet 
med negative tendenser, og det er lykken ved å være fri fra negative tendenser. Dette er de to 
formene for lykke, munker. Og den høyeste av disse to formene for lykke, er lykken ved å 


være fri fra negative tendenser.” 


69. *Det finnes to former for lykke, munker. Hvilke to? Det er kjødelig lykke og ikke- 
kjødelig lykke. Dette er de to formene for lykke, munker. Og den høyeste av disse to formene 
for lykke, er ikke-kjødelig lykke.” 


70. "Det finnes to former for lykke, munker. Hvilke to? Det er edel lykke og uedel lykke. 
Dette er de to formene for lykke, munker. Og den høyeste av disse to formene for lykke, er 


edel lykke.” 


Pl *Det finnes to former for lykke, munker. Hvilke to? Det er legemlig lykke og mental 
lykke. Dette er de to formene for lykke, munker. Og den høyeste av disse to formene for 


lykke, er mental lykke.” 


72. *Det finnes to former for lykke, munker. Hvilke to? Det er lykke med begeistring og 
lykke uten begeistring. Dette er de to formene for lykke, munker. Og den høyeste av disse to 


formene for lykke, er lykke uten begeistring.” 


13: *Det finnes to former for lykke, munker. Hvilke to? Det er lykke med iver og lykke 
med sinnsro. Dette er de to formene for lykke, munker. Og den høyeste av disse to formene 


for lykke, er lykke med sinnsro.” 


74. *Det finnes to former for lykke, munker. Hvilke to? Det er lykke med konsentrasjon 
og lykke uten konsentrasjon. Dette er de to formene for lykke, munker. Og den høyeste av 


disse to formene for lykke, er lykke med konsentrasjon.” 


73. *Det finnes to former for lykke, munker. Hvilke to? Det er lykke med et 
meditasjonsemne preget av begeistring, og lykke med et meditasjonsemne som ikke er preget 
av begeistring. Dette er de to formene for lykke, munker. Og den høyeste av disse to formene 


for lykke, er lykke med et meditasjonsemne som ikke er preget av begeistring.” 


76. *Det finnes to former for lykke, munker. Hvilke to? Det er lykke med et 
meditasjonsemne preget av iver, og lykke med et meditasjonsemne som er preget av sinnsro. 
Dette er de to formene for lykke, munker. Og den høyeste av disse to formene for lykke, er 


lykke med et meditasjonsemne som er preget av sinnsro.” 


TT. *Det finnes to former for lykke, munker. Hvilke to? Det er lykke med et 
meditasjonsemne som har form, og lykke med et formløst meditasjonsemne. Dette er de to 
formene for lykke, munker. Og den høyeste av disse to formene for lykke, er lykke med et 


formløst meditasjonsemne.” 


2.2.3 (2.78-87) Kapitlet om kjennemerker 
Nimittavagga 


78.  *Usunne og skadelige sinnstilstander oppstår med sine kjennemerker, munker, ikke 
uten kjennemerker. Blir man kvitt disse kjennemerkene, eksisterer ikke disse usunne og 


skadelige sinnstilstandene.” 


79.  *Usunne og skadelige sinnstilstander oppstår ut fra begrunnelser, munker, ikke uten 
begrunnelser. Blir man kvitt disse begrunnelsene, eksisterer ikke disse usunne og skadelige 


sinnstilstandene.” 


80. *Usunne og skadelige sinnstilstander oppstår ut fra årsaker, munker, ikke uten årsaker. 


Blir man kvitt disse årsakene, eksisterer ikke disse usunne og skadelige sinnstilstandene.” 


81. *Usunne og skadelige sinnstilstander oppstår ut fra reaksjoner, munker, ikke uten 
reaksjoner. Blir man kvitt disse reaksjonene, eksisterer ikke disse usunne og skadelige 


sinnstilstandene.” 


82. *"Usunne og skadelige sinnstilstander oppstår ut fra betingelser, munker, ikke uten 
betingelser. Blir man kvitt disse betingelsene, eksisterer ikke disse usunne og skadelige 


sinnstilstandene.” 


83. *Usunne og skadelige sinnstilstander oppstår ut fra primærsanseinntrykk, munker, 
ikke uten primærsanseinntrykk. Blir man kvitt disse primærsanseinntrykkene, eksisterer ikke 


disse usunne og skadelige sinnstilstandene.” 


84. *Usunne og skadelige sinnstilstander oppstår ut fra følelser, munker, ikke uten følelser. 


Blir man kvitt disse følelsene, eksisterer ikke disse usunne og skadelige sinnstilstandene.” 


85. *"Usunne og skadelige sinnstilstander oppstår ut fra identifikasjoner, munker, ikke uten 
identifikasjoner. Blir man kvitt disse identifikasjonene, eksisterer ikke disse usunne og 


skadelige sinnstilstandene.” 


86. *Usunne og skadelige sinnstilstander oppstår ut fra skjelnende bevissthet, munker, 
ikke uten skjelnende bevissthet. Blir man kvitt denne skjelnende bevisstheten, eksisterer ikke 


disse usunne og skadelige sinnstilstandene.” 


87. *Usunne og skadelige sinnstilstander oppstår ut fra sammensatte motiver, munker, 
ikke uten sammensatte motiver. Blir man kvitt disse sammensatte motivene, eksisterer ikke 


disse usunne og skadelige sinnstilstandene.” 


2.2.4 (2.88-98) Kapitlet om *ting” (dhammaer) 


Dhammavagga 


88. *Det finnes to ting, munker. Hvilke to? Det er frigjøring gjennom sinnet og frigjøring 


gjennom visdom. Dette er de to tingene, munker.” 


89. *Det finnes to ting, munker. Hvilke to? Det er energisk innsats og urokkelighet. Dette 


er de to tingene, munker.” 


90. *Det finnes to ting, munker. Hvilke to? Det er navn og form. Dette er de to tingene, 


munker.” 


91. *Det finnes to ting, munker. Hvilke to? Det er kunnskap og frigjøring. Dette er de to 


tingene, munker.” 


92: *Det finnes to ting, munker. Hvilke to? Det er evighetsteorier og det er nihilisme. 


Dette er de to tingene, munker.” 


93. *Det finnes to ting, munker. Hvilke to? Det er mangel på selvrespekt og det er mangel 


på respekt for andre. Dette er de to tingene, munker.” 


94. — "Det finnes to ting, munker. Hvilke to? Det er selvrespekt og det er respekt for andre. 


Dette er de to tingene, munker.” 


95. *Det finnes to ting, munker. Hvilke to? Det er å være uimottakelig for lærdom og det 


er en dårlig omgangskrets. Dette er de to tingene, munker.” 


96. *Det finnes to ting, munker. Hvilke to? Det er å være mottakelig for lærdom og det er 


en god omgangskrets. Dette er de to tingene, munker.” 


97. *Det finnes to ting, munker. Hvilke to? Det er kyndighet i kunnskap om 


grunnelementene og det er kyndighet i å være oppmerksom. Dette er de to tingene, munker.” 


98. *Det finnes to ting, munker. Hvilke to? Det er kyndighet i kunnskap om overtredelser 


og det er kyndighet i rehabilitering etter overtredelser. Dette er de to tingene, munker.” 


2.2.5 (2.99—118) Kapitlet om dårer 
Bålavagga 


99. — "Det finnes to dårer, munker. Hvilke to? Det er han som bærer en byrde han ikke har 
ansvaret for, og det er han som ikke bærer en byrde han har ansvaret for. Dette er de to 


dårene, munker.” 


100. "Det finnes to vismenn, munker. Hvilke to? Det er han som ikke bærer en byrde han 
ikke har ansvaret for, og det er han som bærer en byrde han har ansvaret for. Dette er de to 


vismennene, munker.” 


101. "Det finnes to dårer, munker. Hvilke to? Det er han som anser det ulovlige som lovlig, 


og det er han som anser det lovlige som ulovlig. Dette er de to dårene, munker.” 


102. "Det finnes to vismenn, munker. Hvilke to? Det er han som anser det ulovlige som 


ulovlig, og det er han som anser det lovlige som lovlig. Dette er de to vismennene, munker.” 


103. "Det finnes to dårer, munker. Hvilke to? Det er han som anser det som ikke er 
overtredelser, som overtredelser, og han som ikke anser overtredelser som overtredelser. 


Dette er de to dårene, munker.” 


104. "Det finnes to vismenn, munker. Hvilke to? Det er han som anser det som ikke er 
overtredelser, som ikke overtredelser, og det er han som anser overtredelser som 


overtredelser. Dette er de to vismennene, munker.” 


105. "Det finnes to dårer, munker. Hvilke to? Det er han som anser det som ikke er læren, 


som læren, og det er han som mener at læren ikke er læren. Dette er de to dårene, munker.” 


106. "Det finnes to vismenn, munker. Hvilke to? Det er han som anser læren som læren, og 
det er han som mener at det som ikke er læren, ikke er læren. Dette er de to vismennene, 


munker. 


107. "Det finnes to dårer, munker. Hvilke to? Det er han som anser det som ikke er 
treningsdisiplinen, som treningsdisiplinen, og det er han som mener at treningsdisiplinen ikke 


er treningsdisiplinen. Dette er de to dårene, munker.” 


108. "Det finnes to vismenn, munker. Hvilke to? Det er han som anser treningsdisiplinen 
som treningsdisiplinen, og det er han som mener at det som ikke er treningsdisiplinen, ikke er 


treningsdisiplinen. Dette er de to vismennene, munker.” 


109. "Det finnes to personer de mentale forurensningene øker hos, munker. Hvilke to? Det 
er han som bekymrer seg for det han ikke burde bekymre seg for, og det er han som ikke 
bekymrer seg for det han burde bekymre seg for. Dette er de to personene, munker.” 


110. "Det finnes to personer de mentale forurensningene ikke øker hos, munker. Hvilke to? 
Det er han som ikke bekymrer seg for det han ikke burde bekymre seg for, og det er han som 
bekymrer seg for det han burde bekymre seg for. Dette er de to personene, munker.” 


111. "Det finnes to personer de mentale forurensningene øker hos, munker. Hvilke to? Det 
som anser det ulovlige som lovlig, og det er han som anser det lovlige som ulovlig. Dette er 


de to personene, munker.” 


112. "Det finnes to personer de mentale forurensningene ikke øker hos, munker. Hvilke to? 
Det som anser det ulovlige som ulovlig, og det er han som anser det lovlige som lovlig. Dette 


er de to personene, munker.” 


113. "Det finnes to personer de mentale forurensningene øker hos, munker. Hvilke to? Det 
er han som anser det som ikke er overtredelser, som overtredelser, og han som ikke anser 


overtredelser som overtredelser. Dette er de to personene, munker.” 


114. "Det finnes to personer de mentale forurensningene ikke øker hos, munker. Hvilke to? 
Det er han som anser det som ikke er overtredelser, som ikke overtredelser, og det er han som 


anser overtredelser som overtredelser. Dette er de to personene, munker.” 


115. "Det finnes to personer de mentale forurensningene øker hos, munker. Hvilke to? Det 
er han som anser det som ikke er læren, som læren, og han som ikke anser læren som læren. 


Dette er de to personene, munker.” 


116. "Det finnes to personer de mentale forurensningene ikke øker hos, munker. Hvilke to? 
Det er han som anser det som ikke er læren, som ikke læren, og det er han som anser læren 


som læren. Dette er de to personene, munker.” 


117. "Det finnes to personer de mentale forurensningene øker hos, munker. Hvilke to? Det 
er han som anser det som ikke er treningsdisiplinen, som treningsdisiplinen, og han som ikke 


anser treningsdisiplinen som treningsdisiplinen. Dette er de to personene, munker.” 


118. "Det finnes to personer de mentale forurensningene ikke øker hos, munker. Hvilke to? 
Det er han som anser det som ikke er treningsdisiplinen, som ikke treningsdisiplinen, og det 
er han som anser treningsdisiplinen som treningsdisiplinen. Dette er de to personene, 


munker.” 


2.3 Den tredje gruppen med femti tekster 


Dutiyapannåsaka 


2.3.1 (2.119—130) Kapitlet om lengsler som er vanskelig å kvitte seg med 
Asaduppajahavagga 


119. "Det er to lengsler som det er vanskelig å kvitte seg med, munker. Hvilke to? Det er 


lengsel etter vinning og lengsel etter liv. Dette er de to lengslene, munker.” 


120. "Det er to personer som det er vanskelig å finne her i verden, munker. Hvilke to? Det 
er han som er den første til å yte en tjeneste, og det er han som er takknemlig og viser at han 


setter pris på det. Dette er de to personene, munker.” 


121. "Det er to personer som det er vanskelig å finne her i verden, munker. Hvilke to? Det 


er han som er tilfreds, og det er han som tilfredsstiller. Dette er de to personene, munker.” 


122. "Det er to personer som det er vanskelig å tilfredsstille, munker. Hvilke to? Det er han 
som stabler vinning på vinning, og det er han som sløser bort det han har. Dette er de to 


personene, munker.” 


123. "Det er to personer som det er lett å tilfredsstille, munker. Hvilke to? Det er han som 
ikke stabler vinning på vinning, og det er han som sløser ikke bort det han har. Dette er de to 


personene, munker.” 


124. "Det er to årsaker til at lidenskaper oppstår, munker. Hvilke to? Det er et vakkert 
objekt, og det er usystematisk tenkning. Dette er de to årsakene til at lidenskaper oppstår.” 


125. "Det er to årsaker til at hat oppstår, munker. Hvilke to? Det er et objekt som vekker 


motstand, og det er usystematisk tenkning. Dette er de to årsakene til at hat oppstår.” 


126. "Det er to årsaker til at feilaktig syn oppstår, munker. Hvilke to? Der er andres 


bl 


uttalelser, og det er usystematisk tenkning. Dette er de to årsakene til at feilaktig syn oppstår.” 


127. "Det er to årsaker til at rett syn oppstår, munker. Hvilke to? Der er andres uttalelser, 


og det er systematisk tenkning. Dette er de to årsakene til at rett syn oppstår.” 


128. "Det finnes to slags overtredelser, munker. Hvilke to? Det er mindre alvorlige 


overtredelser, og det er alvorlige overtredelser. Dette er de to slags overtredelser.” 


129. "Det finnes to slags overtredelser, munker. Hvilke to? Det er seksuelle overtredelser, 
og det er overtredelser som ikke har med seksualitet å gjøre. Dette er de to slags 


overtredelser.” 


130. "Det finnes to slags overtredelser, munker. Hvilke to? Det er delvise overtredelser, og 


det er komplette overtredelser. Dette er de to slags overtredelser.” 


2.3.2 (2.131—141) Kapitlet om aspirasjoner 


Åyåcanavagga 


131. En hengiven munk bør ha aspirasjoner om å bli som Såriputta og Moggallåna, 
Dette bør være forbilder og en målestokk for de munkene som er mine elever: å bli som 


Såriputta og Moggallåna.” 


132. "En hengiven nonne bør ha aspirasjoner om å bli som Khemå og Uppalavannå, 
Dette bør være forbilder og en målestokk for de nonnene som er mine elever: å bli som 


Khemaå og Uppalavannå.” 


133. En hengiven legmann bør ha aspirasjoner om å bli som husherren Citta og Hatthaka 
fra Ålavaka. Dette bør være forbilder og en målestokk for de legmennene som er mine 


elever: å bli som husherren Citta og Hatthaka fra Alavaka.” 


134. "En hengiven legkvinne mann bør ha aspirasjoner om å bli som legkvinnene 
Khujjuttarå og Velukandakiyå. Dette bør være forbilder og en målestokk for de 


legkvinnene som er mine elever: å bli som legkvinnene Khujjuttarå og Velukandakiya.” 


135. En dårlig person, en uvettig dåre som innehar to egenskaper, vandrer omkring og 
gjør skade for seg selv og blir klandret og kritisert av de vise, og han gjør mye som blir til 
skade for ham senere. Hvilke to egenskaper? Han gir ros eller kritikk uten å ha undersøkt 
saken, uten å ha utforsket den og uten å ha trengt inn i den. Dette er en dårlig person, en 
uvettig dåre som innehar to egenskaper, vandrer omkring og gjør skade for seg selv og blir 
klandret og kritisert av de vise, og han gjør mye som blir til skade for ham senere. 

En god og klok person, en vismann som innehar to egenskaper, vandrer omkring uten 
å gjøre skade for seg selv og uten å bli klandret og kritisert av de vise, og han gjør mye han 
vil få glede av senere. Hvilke to egenskaper? Han gir ros eller kritikk først etter at han har 
undersøkt saken, utforsket den og trengt inn i den. Dette er en god og klok person, en 
vismann som innehar to egenskaper, vandrer omkring uten å gjøre skade for seg selv og uten 


å bli klandret og kritisert av de vise, og han gjør mye han vil få glede av senere.” 


136. En dårlig person, en uvettig dåre som innehar to egenskaper, vandrer omkring og 
gjør skade for seg selv og blir klandret og kritisert av de vise, og han gjør mye som blir til 
skade for ham senere. Hvilke to egenskaper? Han viser glede over en sak som man ikke bør 
glede seg over, og misnøye over en sak som man bør glede seg over, uten å ha utforsket den 
og uten å ha trengt inn i den. Dette er en dårlig person, en uvettig dåre som innehar to 
egenskaper, vandrer omkring og gjør skade for seg selv og blir klandret og kritisert av de vise, 
og han gjør mye som blir til skade for ham senere. 

En god og klok person, en vismann som innehar to egenskaper, vandrer omkring uten 
å gjøre skade for seg selv og uten å bli klandret og kritisert av de vise, og han gjør mye han 
vil få glede av senere. Hvilke to egenskaper? Han viser misnøye over en sak man bør vise 
misnøye over og gleder seg over en sak man bør glede seg over. Dette er en god og klok 
person, en vismann som innehar to egenskaper, vandrer omkring uten å gjøre skade for seg 


selv og uten å bli klandret og kritisert av de vise, og han gjør mye han vil få glede av senere.” 


137. "En dårlig person, en uvettig dåre, vandrer omkring og gjør skade for seg selv, blir 
klandret og kritisert av de vise. Han gjør mye som blir til skade for ham senere, og han 
oppfører seg dårlig mot to personer. Hvilke to? Det er mor og far. Dette er de to personene en 
dårlig person, en uvettig dåre, oppfører seg dårlig mot mens han vandrer omkring og gjør 
skade for seg selv og blir klandret og kritisert av de vise, og han gjør mye som blir til skade 
for ham senere. 

En god og klok person, en vismann, vandrer omkring uten å gjøre skade for seg selv 
og uten å bli klandret og kritisert av de vise. Han gjør mye han vil få glede av senere, og han 
oppfører seg godt mot to personer. Hvilke to? Det er mor og far. Dette er de to personene en 
god og klok person, en vismann, vandrer omkring uten å gjøre skade for seg selv og uten å bli 


klandret og kritisert av de vise. Han gjør mye han vil få glede av senere.” 


138. "En dårlig person, en uvettig dåre, vandrer omkring og gjør skade for seg selv, blir 
klandret og kritisert av de vise. Han gjør mye som blir til skade for ham senere, og han 
oppfører seg dårlig mot to personer. Hvilke to? Det er han som er kommet fram til sannheten, 
og det er hans elev. Dette er de to personene en dårlig person, en uvettig dåre, oppfører seg 
dårlig mot mens han vandrer omkring og gjør skade for seg selv og blir klandret og kritisert 


av de vise, og han gjør mye som blir til skade for ham senere. 


En god og klok person, en vismann, vandrer omkring uten å gjøre skade for seg selv 
og uten å bli klandret og kritisert av de vise. Han gjør mye han vil få glede av senere, og han 
oppfører seg godt mot to personer. Hvilke to? Det er han som er kommet fram til sannheten, 
og det er hans elev. Dette er de to personene en god og klok person, en vismann, vandrer 
omkring uten å gjøre skade for seg selv og uten å bli klandret og kritisert av de vise. Han gjør 


mye han vil få glede av senere.” 


139. Det finnes to disipliner, munker. Hvilke to? Det er å rense sitt eget sinn og ikke 


involvere seg i noe i verden. Dette er de to disiplinene, munker.” 


140. "Det finnes to holdninger, munker. Hvilke to? Det er sinne og motvilje. Dette er to 


holdninger, munker.” 


141. "Det finnes to holdninger, munker. Hvilke to? Det er å fordrive sinne og fordrive 


motvilje. Dette er to holdninger, munker.” 


2.3.3 (2.142—151) Kapitlet om gaver 


Dånavagga 


142. "Det finnes to gaver, munker. Hvilke to? Det er materielle gaver og det er å gi læren 


som gave. Dette er de to gavene. Og den beste av disse to gavene er å gi læren som gave.” 


143. "Det finnes to ofringer, munker. Hvilke to? Det er materielle ofringer og det er å gi 
læren som ofring. Dette er de to ofringene. Og den beste av disse to ofringene er å gi læren 


som ofring.” 


144. "Det finnes to foræringer, munker. Hvilke to? Det er materielle foræringer og det er å 
gi læren som foræring. Dette er de to foræringene. Og den beste av disse to foræringene er å 


gi læren som foræring.” 


145. "Det finnes to måter å gi avkall på, munker. Hvilke to? Det er å gi avkall på det 
materielle, og det er å gi avkall i samsvar med læren. Dette er de to måtene å gi avkall på. Og 


den beste av disse to måtene å gi avkall på er å gi avkall i samsvar med læren.” 


146. "Det finnes to former for rikdom, munker. Hvilke to? Det er materiell rikdom og det 
er rikdom på læren. Dette er de to formene for rikdom. Og den beste av disse to er rikdom på 


læren.” 


147. "Det finnes to former for fellesskap, munker. Hvilke to? Det er fellesskap om det 
materielle og det er fellesskap om læren. Dette er de to formene for fellesskap. Og den beste 


av disse to er fellesskap om læren.” 


148. "Det finnes to ting man kan dele med andre, munker. Hvilke to? Det er materielle 
goder og det er læren. Disse to tingene kan man dele med andre. Og den beste av disse to er 


læren.” 


149. "Det finnes to ting man kan samle på, munker. Hvilke to? Den ene er materielle 
gjenstander, den andre er læren. Dette er to ting man kan samle på. Og den beste av disse to 


er læren.” 


150. "Det finnes to måter å hjelpe på, munker. Hvilke to? Den ene er å hjelpe med det 
materielle, den andre er å hjelpe til med læren. Dette er to måter å hjelpe på. Og den beste av 


disse to er å hjelpe til med læren.” 


151. "Det finnes to måter å vise medfølelse på, munker. Hvilke to? Det er ved å gi 
materiell hjelp og det er ved å hjelpe til med læren. Dette er to måter å vise medfølelse på. Og 


den beste av disse to er å hjelpe til med læren.” 


2.3.4 (2.152—163) Kapitlet om velkomst 


Santhåravagga 


152. "Det finnes to former for velkomst, munker. Hvilke to? Det er en velkomst preget av 
det materielle og det er en velkomst preget av læren. Dette er to former for velkomst. Og den 


beste av disse to er en velkomst preget av læren.” 


153. "Det finnes to former for vennlig velkomst, munker. Hvilke to? Det er en 
vennligvelkomst preget av det materielle og det er en vennlig velkomst preget av læren. Dette 
er to former for vennlig velkomst. Og den beste av disse to er en vennlig velkomst preget av 


læren.” 


154. "Det finnes to former for lengsel, munker. Hvilke to? Det er lengsel etter materielle 
goder og det er lengsel etter læren. Dette er to former for lengsel. Og den beste av disse to er 


lengsel etter læren.” 


155. Det finnes to former for søken, munker. Hvilke to? Det er søken etter materielle 
goder og det er søken etter læren. Dette er to former for søken. Og den beste av disse to er 


søken etter læren.” 


156. "Det finnes to former for intens søken, munker. Hvilke to? Det er intens søken etter 
materielle goder og det er intens søken etter læren. Dette er to former for intens søken. Og 


den beste av disse to er intens søken etter læren.” 


157. "Det finnes to måter å vise respekt på, munker. Hvilke to? Det er å vise respekt ved 
hjelp av materielle gjenstander og det er å vise respekt gjennom læren. Dette er de to måtene 


å vise respekt på. Og den beste av disse to er å vise respekt gjennom læren.” 


158. "Det finnes to store gaver, munker. Hvilke to? Det er store materielle gaver og det er 
store læremessige gaver. Dette er de to store gavene. Og den beste av disse to er store 


læremessige gaver.” 


159. "Det finnes to former for suksess, munker. Hvilke to? Det er materiell suksess og 
suksess i samsvar med læren. Dette er de to formene for suksess. Og den beste av disse to er 


suksess i samsvar med læren.” 


160. "Det finnes to former for vekst, munker. Hvilke to? Det er materiell vekst og det er 
læremessig vekst. Dette er de to formene for vekst. Og den beste av disse to er læremessig 


vekst.” 


161. "Det finnes to slags verdier, munker. Hvilke to? Det er materielle verdier og det er 


lærens verdier. Dette er de to formene for verdier. Og den beste av disse to er lærens verdier.” 


162. "Det finnes to slags samlinger, munker. Hvilke to? Det er materielle samlinger og det 
er samlinger av læren. Dette er de to formene for samlinger. Og den beste av disse to er 


samlinger av læren.” 


163. "Det finnes to slags overflod, munker. Hvilke to? Det er materiell overflod og det er 
overflod av læren. Dette er de to formene for overflod. Og den beste av disse to er overflod av 


læren.” 


2.3.5 (2.164 — 180) Kapitlet om å oppnå gode resultater 


Samåpattivagga 


164. "Det finnes to egenskaper, munker 


. Hvilke to? Det er å være dyktig til å oppnå gode 


resultater under meditasjonen, og det er å være dyktig til å reise seg etter å ha oppnådd disse 


gode resultatene. Dette er de to egenskapene, munker.” 


165. "Det finnes to egenskaper, munker 


er de to egenskapene, munker.” 


166. "Det finnes to egenskaper, munker 


de to egenskapene, munker.” 


167. "Det finnes to egenskaper, munker 


Dette er de to egenskapene, munker.” 


168. "Det finnes to egenskaper, munker 


to egenskapene, munker.” 


169. "Det finnes to egenskaper, munker 


. Hvilke to? Det er rettskaffenhet og mildhet. Dette 


. Hvilke to? Det er tålmodighet og velvilje. Dette er 


. Hvilke to? Det er vennlighet og imøtekommenhet. 


. Hvilke to? Det er ikke-vold og renhet. Dette er de 


. Hvilke to? Det er mangel på sansekontroll og 


mangel på måtehold i matveien. Dette er de to egenskapene, munker.” 


170 "Det finnes to egenskaper, munker 


. Hvilke to? Det er sansekontroll og måtehold i 


matveien. Dette er de to egenskapene, munker.” 


171. "Det finnes to krefter, munker. Hvilke to? Det er kraften i vurderinger og det er 


kraften i meditasjon. Dette er de to kreftene, munker.” 


172. "Det finnes to krefter, munker. Hvilke to? Det er kraften i oppmerksomhet og det er 


kraften i konsentrasjon. Dette er de to kreftene, munker.” 


173. "Det finnes to tilstander, munker. Hvilke to? Det er sinnsro og innsikt. Dette er de to 


tilstandene, munker.” 


174. "Det finnes to feilspor, munker. Hvilke to? Det er feilaktig moral og feilaktige teorier. 


Dette er de to feilsporene, munker.” 


175. "Det finnes to gode ting man kan oppnå, munker. Hvilke to? Det er god moral og et 


rett syn. Dette er de to gode tingene man kan oppnå.” 


176. "Det finnes to renheter, munker. Hvilke to? Det er ren moral og rent syn. Dette er de 


to renhetene.” 


177. "Det finnes to gode ting, munker. Hvilke to? Det er rent syn og en praksis som er i 


samsvar med dette. Dette er de to gode tingene.” 


178. "Det finnes to ting, munker. Hvilke to? Det er å ikke slå seg til ro med det som er bra, 


og ikke vike tilbake for å gjøre en innsats. Dette er de to tingene, munker.” 


179. "Det finnes to ting, munker. Hvilke to? Det er å slippe taket i sannheten og mangle 


forståelse. Dette er de to tingene, munker.” 


180. "Det finnes to ting, munker. Hvilke to? Det er oppmerksomhet og forståelse. Dette er 


de to tingene.” 


2.3.[1] (2.181—190) Repriser om sinne osv. 
Kodhapeyyåla 


181. "Det finnes to holdninger, munker. Hvilke to? Det er sinne og motvilje ... nedsettende 
snakk og spott ... sjalusi og misunnelse ... svindel og bedrag ... mangel på selvrespekt og 


mangel på respekt for andre. Dette er de to holdningene, munker.” 


182. "Det finnes to holdninger, munker. Hvilke to? Det er vennlighet og velvilje ... unngå 
nedsettende snakk og spott ... unngå sjalusi og misunnelse ... unngå svindel og bedrag ... 


selvrespekt og respekt for andre. Dette er de to holdningene, munker.” 


183. "Det finnes to holdninger som gjør at den som har dem, får et ulykkelig liv, munker. 
Hvilke to? Det er sinne og motvilje ... nedsettende snakk og spott ... sjalusi og misunnelse ... 
svindel og bedrag ... mangel på selvrespekt og mangel på respekt for andre. Dette er de to 


holdningene, munker.” 


184. "Det finnes to holdninger som gjør at den som har dem, får et lykkelig liv, munker. 
Hvilke to? Det er vennlighet og velvilje ... unngå nedsettende snakk og spott ... unngå sjalusi 
og misunnelse ... unngå svindel og bedrag ... selvrespekt og respekt for andre. Dette er de to 


holdningene, munker.” 


185. "Det finnes to holdninger som får en munk under trening til å falle fra, munker. 
Hvilke to? Det er sinne og motvilje ... nedsettende snakk og spott ... sjalusi og misunnelse ... 
svindel og bedrag ... mangel på selvrespekt og mangel på respekt for andre. Dette er de to 


holdningene, munker.” 


186. "Det finnes to holdninger som gjør at en munk under trening ikke faller fra, munker. 
Hvilke to? Det er vennlighet og velvilje ... unngå nedsettende snakk og spott ... unngå sjalusi 
og misunnelse ... unngå svindel og bedrag ... selvrespekt og respekt for andre. Dette er de to 


holdningene, munker.” 


187. "Det finnes to holdninger som gjør at en person fullt fortjent havner i helvete, munker. 
Hvilke to? Det er sinne og motvilje ... nedsettende snakk og spott ... sjalusi og misunnelse ... 
svindel og bedrag ... mangel på selvrespekt og mangel på respekt for andre. Dette er de to 


holdningene, munker.” 


188. "Det finnes to holdninger som gjør at en person fullt fortjent havner i himmelen, 
munker. Hvilke to? Det er vennlighet og velvilje ... unngå nedsettende snakk og spott ... 
unngå sjalusi og misunnelse ... unngå svindel og bedrag ... selvrespekt og respekt for andre. 


Dette er de to holdningene, munker.” 


189. "Det finnes to holdninger som gjør at en person havner i smerte og lidelse i helvete 
etter døden, munker, når kroppen går i oppløsning. Hvilke to? Det er sinne og motvilje ... 
nedsettende snakk og spott ... sjalusi og misunnelse ... svindel og bedrag ... mangel på 


selvrespekt og mangel på respekt for andre. Dette er de to holdningene, munker.” 


190. "Det finnes to holdninger som gjør at en person havner i lykkelige tilstander i 
himmelen etter døden, munker, når kroppen går i oppløsning. Hvilke to? Det er vennlighet og 
velvilje ... unngå nedsettende snakk og spott ... unngå sjalusi og misunnelse ... unngå svindel 


og bedrag ... selvrespekt og respekt for andre. Dette er de to holdningene, munker.” 


2.3.[2] (2.191—200) Repriser om usunt osv. 
Akusalapeyyala 


191200. "Disse to tingene er usunne, munker ... disse to tingene er sunne ... disse to 
tingene er klanderverdige ... disse to tingene kan ikke klandres ... disse to tingene forårsaker 
lidelse ... disse to tingene forårsaker lykke ... disse to tingene har lidelse som resultat ... disse 
to tingene har lykke som resultat ... disse to tingene skaper fiendskap ... disse to tingene 
skaper vennskap. Hvilke to? Det er vennlighet og velvilje ... unngå nedsettende snakk og 
spott ... unngå sjalusi og misunnelse ... unngå svindel og bedrag ... selvrespekt og respekt for 


andre. Dette er de to holdningene, munker.” 


2.3.[3] (2.201—230) Repriser om disiplin osv. 
Vinayapeyyala 


201. Det er to grunner til at han som er kommet fram til sannheten, underviser elevene 
sine i treningsreglene. Hvilke to? Det er for at fellesskapet skal trives og ha det bra ... det er 
for å få kontroll over brysomme personer og for at munker som oppfører seg bra, skal kunne 
leve i fred ... for å forhindre negative sinnstilstander i denne verden og i den neste ... for å 
forhindre hat i denne verden og i den neste .... for å forhindre overtredelser i denne verden og i 
den neste ... for å forhindre frykt i denne verden og i den neste ... for å forhindre usunne 
fenomener i denne verden og i den neste ... ut fra medfølelse med vanlige borgere og for å 
fjerne munker med onde ønsker ... for å skape tillit hos dem som mangler tillit og for å styrke 
tilliten hos de tillitsfulle ... for å etablere den sanne lære og støtte treningsdisiplinen. Dette er 
to grunner til at han som er kommet fram til sannheten, underviser elevene sine i 


treningsreglene, munker. 


202—230. *Det er to grunner til at han som er kommet fram til sannheten, underviser 
elevene sine i treningsdisiplinen ... i å resitere treningsdisiplinen ... i å stoppe resitasjonen av 
treningsdisiplinen ... i seremonien ved avslutningen av regntiden ... i å stoppe seremonien ved 
avslutningen av regntiden ... i å framføre kritikk ... i å bidra med assistanse ... 1 å utstøte fra 
ordenen ... i forsoning ... i midlertidig utstøtelse ... 1 å innvilge en prøvetid ... 1 å degradere ... 1 
å gi en straff... i å rehabilitere ... i å gjeninnsette ... i å fordrive ... 1 å gi full ordinasjon ... i å 
framsette et forslag til avstemning ...1 å framsette et forslag til avstemning for andre gang... 
om å framsette et forslag til avstemning for fjerde gang ... 1 å vedta en ny regel ... om å 
korrigere en regel ... i å ta opp stridsspørsmål der begge parter er til stede ... i å appellere til 
anklagedes samvittighet ... i frifinnelse på grunn av mental lidelse ... i å la anklagede 
akseptere en straff ... i flertallsvedtak ... i fremgangsmåten for å framsette en anklage ... i å 
oppsummere en sak. Hvilke to? Det er for at fellesskapet skal trives og ha det bra ... det er for 
å få kontroll over brysomme personer og for at munker som oppfører seg bra, skal kunne leve 
i fred ... for å forhindre negative sinnstilstander i denne verden og i den neste ... for å 
forhindre hat i denne verden og i den neste .... for å forhindre overtredelser i denne verden og i 
den neste ... for å forhindre frykt i denne verden og i den neste ... for å forhindre usunne 


fenomener i denne verden og i den neste ... ut fra medfølelse med vanlige borgere og for å 


fjerne munker med onde ønsker ... for å skape tillit hos dem som mangler tillit og for å styrke 
tilliten hos de tillitsfulle ... for å etablere den sanne lære og støtte treningsdisiplinen. Dette er 
to grunner til at han som er kommet fram til sannheten, underviser elevene sine i å 


oppsummere en sak, munker.” 


2.3.[4] (2.231—246) Repriser om lidenskap osv. 
Rågapeyyåla 


231. For fullt ut å forstå lidenskapene bør man utvikle to egenskaper, munker. Hvilke to? 
Sinnsro og innsikt. Disse to egenskapene bør man utvikle for fullt ut å forstå lidenskapene, 
munker. 

For å få en dybdeforståelse av lidenskapene bør man utvikle to egenskaper, munker. 
Hvilke to? Sinnsro og innsikt. Disse to egenskapene bør man utvikle for å få en 
dybdeforståelse av lidenskapene, munker. 

For å gjøre fullstendig slutt på lidenskapene bør man utvikle to egenskaper, munker. 
Hvilke to? Sinnsro og innsikt. Disse to egenskapene bør man utvikle for å gjøre fullstendig 
slutt på lidenskapene, munker. 

For å kvitte seg fullstendig med lidenskapene bør man utvikle to egenskaper, munker. 
Hvilke to? Sinnsro og innsikt. Disse to egenskapene bør man utvikle for å kvitte seg 
fullstendig med lidenskapene, munker. 

For å utslette lidenskapene bør man utvikle to egenskaper, munker. Hvilke to? Sinnsro 
og innsikt. Disse to egenskapene bør man utvikle for å utslette lidenskapene, munker. 

For å avslutte lidenskapene bør man utvikle to egenskaper, munker. Hvilke to? 
Sinnsro og innsikt. Disse to egenskapene bør man utvikle for å avslutte lidenskapene, 
munker. 

For å miste interessen for lidenskapene bør man utvikle to egenskaper, munker. 
Hvilke to? Sinnsro og innsikt. Disse to egenskapene bør man utvikle for å miste interessen for 
lidenskapene, munker. 

For å sette en stopper for lidenskapene bør man utvikle to egenskaper, munker. Hvilke 
to? Sinnsro og innsikt. Disse to egenskapene bør man utvikle for å sette en stopper for 
lidenskapene, munker. 

For å slippe taket i lidenskapene bør man utvikle to egenskaper, munker. Hvilke to? 
Sinnsro og innsikt. Disse to egenskapene bør man utvikle for å slippe taket i lidenskapene, 
munker. 

For å legge fra seg lidenskapene bør man utvikle to egenskaper, munker. Hvilke to? 
Sinnsro og innsikt. Disse to egenskapene bør man utvikle for å legge fra seg lidenskapene, 


munker.” 


232—246. *For fullt ut å forstå hat ... vrangforestillinger ... sinne ... motvilje ... raseri... 
ondskap ... sjalusi ... misunnelse ... svindel ... lureri ... stahet ... oppfarenhet ... stolthet ... 
arroganse ... overlegenhet ... likegyldighet bør man utvikle to egenskaper, munker. Hvilke to? 
Hvilke to? Sinnsro og innsikt. Disse to egenskapene bør man utvikle for å få en 
dybdeforståelse av likegyldighet, munker. 

For å gjøre fullstendig slutt på likegyldighet bør man utvikle to egenskaper, munker. 
Hvilke to? Sinnsro og innsikt. Disse to egenskapene bør man utvikle for å gjøre fullstendig 
slutt på likegyldighet, munker. 

For å kvitte seg fullstendig med likegyldighet bør man utvikle to egenskaper, munker. 
Hvilke to? Sinnsro og innsikt. Disse to egenskapene bør man utvikle for å kvitte seg 
fullstendig med likegyldighet, munker. 

For å utslette likegyldighet bør man utvikle to egenskaper, munker. Hvilke to? Sinnsro 
og innsikt. Disse to egenskapene bør man utvikle for å utslette likegyldighet, munker. 

For å avslutte likegyldighet bør man utvikle to egenskaper, munker. Hvilke to? 
Sinnsro og innsikt. Disse to egenskapene bør man utvikle for å avslutte likegyldighet, 
munker. 

For å miste interessen for likegyldighet bør man utvikle to egenskaper, munker. 
Hvilke to? Sinnsro og innsikt. Disse to egenskapene bør man utvikle for å miste interessen for 
likegyldighet, munker. 

For å sette en stopper for likegyldighet bør man utvikle to egenskaper, munker. Hvilke 
to? Sinnsro og innsikt. Disse to egenskapene bør man utvikle for å sette en stopper for 
likegyldighet, munker. 

For å slippe taket i likegyldighet bør man utvikle to egenskaper, munker. Hvilke to? 
Sinnsro og innsikt. Disse to egenskapene bør man utvikle for å slippe taket i likegyldighet, 
munker. 

For å legge fra seg likegyldighet bør man utvikle to egenskaper, munker. Hvilke to? 
Sinnsro og innsikt. Disse to egenskapene bør man utvikle for å legge fra seg likegyldighet, 


munker.” 


